पाएं अपने शहर की ताज़ा ख़बरें और फ्री ई-पेपरडाउनलोड करें
एक दिन लेट फरीदाबाद में रविवार से तीसरे चरण का टीकाकरण अभियान शुरू हुआ। जिले को करीब तीस हजार डोज मिली हैं। तीसरे चरण के अभियान में पहले दिन चार सेंटरों पर टीकाकरण अभियान चलाया गया। नोडल अधिकारी डॉ. रमेश चंद्र के अनुसार कोविन पोर्टल एवं आरोग्य सेतु एप पर पंजीकरण कराकर युवा टीका लगवा सकते हैं। उन्होंने कहा शनिवार देर रात वैक्सीन आई।
रविवार को चार स्थानों पर करीब 500 युवाओं का टीकाकरण किया गया। जिले की आबादी 25 लाख से अधिक है। इनमें 18 से 44 वर्ष आयु वर्ग के बीच की आबादी 30 फीसदी है। ऐसे में करीब आठ लाख लोगों को टीका लगाया जाएगा। रविवार को एफआरयू-एक व दो, संजय कालोनी और ईएसआईसी मेडिकल कालेज में टीकाकरण अभियान चलाया गया।
केंद्रीय राज्यमंत्री कृष्णपाल गुर्जर ने सेक्टर-30 के एफआरयू में इसकी शुरूआत कराई। उधर कैबिनेट मंत्री मूलचंद शर्मा ने सेक्टर-3 के जच्चा-बच्चा स्वास्थ्य केंद्र (एफआरयू-2) में अभियान की शुरुआत कराई।
24 घंटे में सात की मौत, 1755 नए केस आए
रविवार को जिला में सात लोगों की मौत हो गयी जबकि 1755 नए केस सामने आए। इस दौरान 954 लोग ठीक होकर घर पहुंच गए। एक्टिव केसों की संख्या बढ़कर 12993 तक पहुंच गया है। जबकि रिकवरी दर घटकर 82.3 फीसदी तक आ गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn